als_Latn dik_Latn sag_Latn
Pasi që u zbulua se Stuxnet është armë kibernetike e SHBA-ve dhe Izraelit, shumica dyshuan se edhe Flame, softueri spiun i zbuluar pak më parë, është vepër e tyre me të cilin mbajnë një sy zgjuar mbi Iranin dhe programin e tij nuklear, edhe pse të dy vendet e demantuan atë.
Kaspersky Lab, i cili e zbuloi Flame, thotë për BBC se qëllimi i softuerit është që të vidhen dokumente të besueshme nga Irani. Sulmuesit interes më të madh kanë pasur në fajlle .pdf dhe tekstuale, por edhe në vizatime AutoCad, me siguri që ti marin vizatimet e centraleve nukleare, të cilat ishin edhe viktimë e Stuxnet, si dhe vizatime për mekanikë dhe pajisje elektronike.
Softueri keqdashës është shpërndarë përmes emrave të rejshëm dhe adresave të cilët janë regjistruar në mbi 80 uebfaqe iraniane. Identiteti më i vjetër është nga viti 2008, që do të thotë se softueri e ka spionuar vendin tani më disa vite. Ekzistimi afatgjat i Flame i ngrit dyshimet se së bashku me Stuxnet, i cili ishte zbuluar në vitin 2010, janë pjesë e programit të njejtë për sulme kibernetike. Softueri i parë mbledh informacione, përderisa i dyti bën dëmtime fizike të caqeve të njejta.
Flame më së shumti e ka sulmuar Iranin, pastaj Palestinën, Izraelin, ndërkaq ka gjurmë edhe në sisteme në SHBA, Britani të Madhe dhe Europë. Por, sipas hulumtuesve, softueri keqdashës ndështa i ka shfrytëzuar vendet tjera si proksi për ti fshehur gjurmët.
als_Latn als_Latn als_Latn als_Latn